
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

207. Σύσταση Τελωνείου ΚαστανεώνΈβρου, Τμήμα¬ 
τος Ιματισμού στη Διεύθυνση Τελωνείων Αττι¬ 
κής και ανακαθορισμός της κατά τόπον αρμο¬ 


διότητας αυτής. 1 

208. Σύσταση Ειδικής Υπηρεσίας Δημοσίων Έργων 

για τη μελέτη και κατασκευή του Έργου Βόρει¬ 
ος Οδικός Άξονας Κρήτης (ΕΥΔΕ/Β.Ο.Α.Κ.). 2 

209. Τροποποίηση του Π.Δ. 63/1999 "Οργανισμός 

Διοικητικών Υπηρεσιών Πανεπιστημίου, Πα- 
τρών"(Α'71). 3 

210. Χορήγηση οικονομικής ενισχύσεως σε ορισμέ¬ 

νες κατηγορίες ναυτικών λόγω εορτών Πάσχα 
2000. 4 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της "Συμφωνίας με¬ 
ταξύ της Ελληνικής Δημοκρατίας και της Δημο¬ 
κρατίας της Σλοβενίας για τη διεθνή οδική μετα¬ 
φορά επιβατών και εμπορευμάτων". Λουμπλιάνα, 
27-5-1998. 5 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 207 
Σύσταση Τελωνείου Καστανεών Έβρου, Τμήματος Ιμα¬ 
τισμού στη Διεύθυνση Τελωνείων Αττικής και ανακα¬ 
θορισμός της κατά τόπον αρμοδιότητας αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 20 του Ν. 2503/1997 "Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις" 
(ΑΊ07). 


β) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (ΑΊ37), όπως προστέθηκε με το 
άρθρο 27του Ν. 2081/1992 "Ρύθμιση του θεσμού των Ε¬ 
πιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των Επαγγελματικών 
Οργανώσεων των Εμπόρων, Βιοτεχνών και λοιπών ε- 
παγγελματιών και άλλες διατάξεις" (ΑΊ54) και τροπο¬ 
ποιήθηκε με το άρθρο 1 του Ν. 2469/1997 "Περιορισμός 
και βελτίωση της αποτελεσματικότητας των κρατικών 
δαπανών και άλλες διατάξεις" (Α'38). 

γ) Του άρθρου 32του Ν. 1828/1989 "Αναμόρφωσητης 
φορολογίας εισοδήματος και άλλες διατάξεις" (Α'2), ό¬ 
πως τροποποιήθηκε με το άρθρο 19παρ.3του Ν.2443/ 
1996 "Τροποποίηση και συμπλήρωση του Τελωνειακού 
Κώδικα και άλλες διατάξεις" (Α'265). 

2. Την αριθ. ΔΙΔΚ/Φ.1/2/11187/12.5.2000 απόφαση 
του Πρωθυπουργού καιτης Υπουργού Εσωτερικών, Δη¬ 
μόσιας Διοίκησης και Αποκέντρωσης "Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης Λέων. Τζανή και Κων/νο 
Κάίσερλή" (Β'630). 

3. Το γεγονός ότι, από τις διατάξεις του παρόντος 
προεδρικού διατάγματος προκαλείται δαπάνη σε βά¬ 
ρος του κρατικού προϋπολογισμού, ποσού εκατόν ο¬ 
γδόντα χιλιάδων (180.000) δραχμών για το οικονομικό 
έτος 2000, καθώς και ποσού τριακοσίων εξήντα χιλιά¬ 
δων (360.000) δραχμών για κάθε επόμενο έτος, η οποία 
θα καλύπτεται από τις πιστώσεις εξόδων του Υπουργεί¬ 
ου Οικονομικών (Ειδ. Φορέας 23110). 

4. Τη 279/2000 γνωμοδότηση του Συμβουλίου της Ε¬ 
πικράτειας, μετά από πρόταση του Υπουργού Οικονομι¬ 
κών και του Υφυπουργού Εσωτερικών, Δημόσιας Διοί¬ 
κησης και Αποκέντρωσης, αποφασίζουμε: 

Άρθρο 1 

Σύσταση Τελωνείου Καστανεών Έβρου 

1. Συνιστάται στην περιοχή του νομού Έβρου Τελω¬ 
νείο Β'τάξης με τίτλο "Τελωνείο Καστανεών" καιέδρατο 
ομώνυμο σημείο εισόδου - εξόδου επί της συνοριακής 
γραμμής Ελλάδας - Τουρκίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Η κατά τόπον αρμοδιότητα του Τελωνείου Καστα- 
νεών περιορίζεται στο αντίστοιχο σημείο εισόδου-εξό- 
δου, χωρίς να θίγεται κατά τα λοιπά η κατά τόπον αρμο¬ 
διότητα του Τελωνείου Ν. Ορεστιάδας. 

3. Η παράγραφος 3 του άρθρου 109 του π.δ. 551/88 
(Α’ 259), όπως η παράγραφος αυτή τροποποιήθηκε με 
το άρθρο4παράγρ. 1 τουπ.δ. 1/94 (Α' 1) καιτοάρθρο3 
παράγρ. 3 του π.δ. 248/98 (ΑΊ 86), αντικαθίσταται ως α¬ 


κολούθως: 

"2. Τα Τελωνεία στον νομό Έβρου διακρίνονται σε Α' 
και Β' τάξης και είναι τα εξής: 

α/α Τίτλος Έδρα Τάξη 

1. Τελωνείο Αλεξανδρούπολης Αλεξανδρούπολη Α' 

2. Τελωνείο Κήπων Κήποι Α' 

3. Τελωνείο Ορμενίου Ορμένιο Α' 

4. Τελωνείο Ν. Ορεστιάδας Ν.Ορεστιάδα Β' 

5. Τελωνείο Πυθίου Πύθιο Β' 

6. Τελωνείο Καστανεών Καστανιές Β'". 

Άρθρο 2 


Σύσταση Τμήματος Ιματισμού στη Διεύθυνση Τελωνείων 
Αττικής και ανακαθορισμός της κατά τόπον 
αρμοδιότητας αυτής. 

1. Στη Διεύθυνση Τελωνείων Αττικής συνιστάται Τμήμα 
με τίτλο "Τμήμα Ιματισμού", προς τούτο δε προστίθεται 
περίπτωση θ' στην παράγρ. 2 του άρθρου 2 του π.δ. 262/ 
90 (Α' 107), όπως η παράγρ. αυτή έχει συμπληρωθεί με 
τηνπαραγρ. 3του άρθρου 2του π.δ. 263/99 (Α'215), ως α¬ 
κολούθως: 

"θ) Τμήμα Ιματισμού, το οποίο ασκεί τις ακόλουθες 
αρμοδιότητες: Προγραμματισμό, προμήθεια και διαχεί¬ 
ριση των ειδών ιματισμού των υπαλλήλων των Τελωνεί¬ 
ων όλης της Επικράτειας. Υποβολή προτάσεων στο 
Τμήμα Β' της Διεύθυνσης Προσωπικού Τελωνείων για 
τον προϋπολογισμό δαπανών ιματισμού. Τήρηση μη¬ 
τρώου υπηρεσιακών ταυτοτήτων όλων των υπαλλήλων 
της Τελωνειακής Υπηρεσίας και χειρισμό των σχετικών 
θεμάτων". 

2. Το δεύτερο εδάφιο της παραγράφου 2 του άρθρου 
1 του π.δ. 262/90 το οποίο έχει προστεθεί με την παρ. 1 
του άρθρου 2 του π.δ. 263/99 αντικαθίσταται ως εξής: 

"Η κατά τόπον αρμοδιότητά της εκτείνεται στις Τελω¬ 
νειακός Υπηρεσίες που εδρεύουν στην περιοχή των Νο¬ 
μαρχιών Αθηνών, Πειραιά, Ανατολικής Αττικής και Δυτι¬ 
κής Αττικής, καθώς και στις Τελωνειακός Υπηρεσίες των 
περιπτώσεων ζ' και θ' της παραγράφου 2 του άρθρου 2 
του παρόντος διατάγματος, κατά τα ειδικότερα οριζόμε¬ 
να σ’ αυτές." 

Άρθρο 3 

Έναρξη λειτουργίας 

1. Η έναρξη λειτουργίας του Τελωνείου Καστανεών, 
καθώς και του Τμήματος Ιματισμού της Διεύθυνσης Τε¬ 
λωνείων Αττικής, καθορίζεται με αποφάσεις του Υ¬ 
πουργού Οικονομικών. 

2. Κάθε άλλη διάταξη που αντίκειται στο παρόν π. διά¬ 
ταγμα καταργείται. 


Στον Υπουργό Οικονομικών αναθέτουμε τη δημοσίευ¬ 
ση και εκτέλεση του παρόντος προεδρικού διατάγματος. 

Ρίο, 17Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝ. ΤΖΑΝΗΣ Γ. ΠΑΠΑΝΤΩΝΙΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 208 
Σύσταση Ειδικής Υπηρεσίας Δημοσίων Έργων για τη 
μελέτη και κατασκευή του Έργου Βόρειος Οδικός Ά¬ 
ξονας Κρήτης (ΕΥΔΕ/Β.Ο.Α.Κ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν.679/77 "Περί αυ- 
ξήσεως θέσεων προσωπικού του Υπουργείου Δημο¬ 
σίων Έργων και ρυθμίσεως συναφών θεμάτων" (ΦΕΚ 
Α'245), όπως αυτές τροποποιήθηκαν και συμπληρώθη¬ 
καν με το άρθρο 23 του Ν. 1418/84 (ΦΕΚ Α'23). 

2. Τις διατάξεις του άρθρου 29 Ατού Ν. 1558/1985, ό¬ 
πως προστέθηκε με το άρθρο 27 του Ν.2081 /1992 (ΦΕΚ 
ΑΊ54), και τροποποιήθηκε με το άρθρο 1 παράγραφος 
2ατου Ν.2469/1997 (Α'38). 

3. Τις διατάξεις του άρθρου 8 του Ν.679/1977, όπως 
τροποποιήθηκαν και συμπληρώθηκαν με το άρθρο 5 
του Ν.2229/1994 (ΦΕΚ Α'138), σύμφωνα με τις οποίες 
θα καλυφθεί η προκαλούμενη από το διάταγμα δαπάνη. 

4. Την αριθ. 280/2000 γνωμοδότηση του Συμβουλίου 
της Επικράτειας, με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

1. Συνιστάται προσωρινά Ειδική Υπηρεσία Δημοσίων 
Έργων με τίτλο "Ειδική Υπηρεσία Δημοσίων Έργων με¬ 
λέτης και κατασκευής έργων Βόρειου Οδικού Άξονα 
Κρήτης" με αρμοδιότητα την εποπτεία, την επίβλεψη και 
τον άμεσο έλεγχο της μελέτης και κατασκευής των έρ¬ 
γων Βόρειου Οδικού Άξονα Κρήτης. 

2. Η Υπηρεσία αυτή ασκεί όλες τις αρμοδιότητες της 
Διευθύνουσας Υπηρεσίας σύμφωνα με τις διατάξεις 
που ισχύουνγιατη μελέτη και κατασκευή Δημοσίων Έρ¬ 
γων. Οι αρμοδιότητες της Προϊσταμένης Αρχής, σύμ¬ 
φωνα με τις διατάξεις για την εκτέλεση των Δημοσίων 
Έργων, ασκούνται απάτην αρμόδια Κεντρική Υπηρεσία 
της Γενικής Γραμματείας Δημοσίων Έργων (Γ.Γ.Δ.Ε.) 
του ΥΠΕΧΩΔΕ. Ο Προϊστάμενος της Κεντρικής αυτής Υ¬ 
πηρεσίας εισηγείται τα θέματα μελετών και έργων της 
ΕΥΔΕ στα αρμόδια Συμβούλια και Επιτροπές της ΓΓΔΕ 
στα οποία συμμετέχει σύμφωνα με τις διατάξεις που 
ρυθμίζουν τη σύνθεση και λειτουργία τους. 

3. Έδρα της ανωτέρω ΕΥΔΕ ορίζεται το Ηράκλειο και 
η διάρκεια λειτουργίας της ορίζεται πενταετής. 

Άρθρο 2 

Γία την άσκηση των αρμοδιοτήτων της Διευθύνουσας 
Υπηρεσίας συνιστώνται τα εξής Τμήματα: 

Α. Τμήμα Μελετών και Κατασκευών με αρμοδιότητα 
για κάθε θέμα που αφορά τη μελέτη και την κατασκευή 
των έργων της ΕΥΔΕ. 

Β. Τμήμα Διοικητικού - Οικονομικού με αρμοδιότητα για 
όλα τα διοικητικά και οικονομικά θέματα της Υπηρεσίας. 

Άρθρο 3 

1. Της ΕΥΔΕ και του Τμήματος Μελετών και Κατα¬ 
σκευών προΐστανται υπάλληλοι ΠΕ Πολιτικών Μηχανι¬ 
κών και Αγρονόμων Τοπογράφων Μηχανικών του δε 
Τμήματος Διοικητικού - Οικονομικού προΐσταται υπάλ¬ 
ληλος ΠΕ Διοικητικού - Οικονομικού, ελλείψει τούτου 
ΤΕ Διοικητικού - λογιστικού και ελλείψει τούτου ΔΕ Δι¬ 
οικητικού - λογιστικού. 

Ο ορισμός των ανωτέρω προϊσταμένων γίνεται με τις 
εκάστοτε ισχύουσες γενικές διατάξεις. 

2. Τον Προϊστάμενο της ΕΥΔΕ απουσιάζοντα ή κω¬ 
λυόμενο αναπληρώνει ο Προϊστάμενος του Τμήματος 
Μελετών και Κατασκευών. 

Άρθρο 4 

1. Οι θέσεις προσωπικού της ΕΥΔΕ καθορίζονται σε 
σαράντα δύο (42) υπαλλήλους και κατανέμονται κατά 


κατηγορία και κλάδο ως εξής: 

Α) ΚΑΤΗΓΟΡΙΑΣ ΠΕ ΘΕΣΕΙΣ 

Πολιτικών Μηχανικών 10 

Αρχιτεκτόνων Μηχανικών 1 

Μηχανολόγων - Ηλεκτρολόγων Μηχανικών 2 

Αγρονόμων Τοπογράφων Μηχανικών 6 

Χημικών Μηχανικών 1 

Μ ηχανικών Γεωλογίας Γεωτεχνική ς 1 

Διοικητικού - Οικονομικού 1 

Γ εωλόγων 1 

Β) ΚΑΤΗΓΟΡΙΑΣ ΤΕ 

Τεχνολογικών Εφαρμογών 3 

Διοικητικού Λογιστικού 1 

Γ) ΚΑΤΗΓΟΡΙΑΣ ΔΕ 

Τεχνικού 6 

Προσωπικού Η/Υ 1 

Διοικητικού Λογιστικού 2 

Δακτυλογράφων Στενογράφων 1 

Δ) ΚΑΤΗΓΟΡΙΑΣ ΥΕ 

Βοηθητικού Προσωπικού (Επιμελητών) 1 

Προσωπικού Καθαριότητας 1 

Εργατών 3 


ΣΥΝΟΛΟ: 42 


2. Η στελέχωση της ΕΥΔΕ γίνεται με μόνιμους ή με σύμ¬ 
βαση υπαλλήλους που υπηρετούν στις Υπηρεσίες της Γε¬ 
νικής Γραμματείας Δημοσίων Έργων, με αποσπάσεις υ¬ 
παλλήλων από άλλους φορείς του Δημόσιου Τομέα που 
σχετίζονται με την κατασκευή ή τη χρήση των έργων και 
όταν δεν υπάρχουν αντίστοιχες ειδικότητες ή δεν μπορεί 


να διατεθεί προσωπικό αναλογών προσόντων με πρόσλη¬ 
ψη ειδικού επιστημονικού προσωπικού, με σύμβαση ιδιω¬ 
τικού δικαίου ορισμένου χρόνου, σύμφωνα με τις κείμε¬ 
νες διατάξεις. 

Άρθρο 5 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος Διατάγματος. 

Ρίο, 10 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 

(3) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 209 
Τροποποίηση του Π.Δ. 63/1999 "Οργανισμός Διοικητι¬ 
κών Υπηρεσιών Πανεπιστημίου, Πατρών" (Α' 71). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις : 

α. Του άρθρου 20 του Ν.2503/1997 "Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
νια την τοπική αυτοδιοίκηση και άλλες διατάξεις" (Α' 
107) σε συνδυασμό με τις διατάξεις του άρθρου 79 παρ. 
5 εδάφια δ' και ε' του Ν. 1566/1985 "Δομή και λειτουργία 
της Πρωτοβάθμιας και Δευτεροβάθμιας Εκπαίδευσης 
και άλλες διατάξεις" (Α' 167). 

β. Του άρθρου 29 Α'του Ν. 1558/85, όπως αυτό προ- 
σετέθη μετο άρθρο 27του Ν.2081/1992 (Α' 154) καιτρο- 
ποποιήθηκε μετο άρθρο 1 παρ. 2 ατού Ν.2469/1997 (Α' 
38). 

γ. Του άρθρου 2 παρ. 2 περ. β' υποπερίπτωση V του 
Ν.2083/1992 (ΑΊ59). 

δ. Του άρθρου 78του Ν. 1892/1990 (Α' 101). 

2. Της απόφασης του Πρωθυπουργού και της Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης αριθμ. ΔΙΔΚ/Φ.1/2/11187/12-5-2000 "Ανάθεση αρ¬ 
μοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης Λεωνίδα Τζανή και 
Κωνσταντίνο Καϊσερλή" (Β' 630). 

3. Την πρόταση της Συγκλήτου του Πανεπιστημίου 
Πατρών (συνεδρίαση 289/12.5.1999). 

4. Την αριθμ. 15575/29-12-99 βεβαίωση της Υπηρε¬ 
σίας Δημοσιονομικού Ελέγχου του Υπουργείου Εθνικής 
Παιδείας και Θρησκευμάτων, με την οποία βεβαιώνεται 
ότι από την εφαρμογή των διατάξεωντου παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

5. Την αριθμ. 70/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής 
Παιδείας και θρησκευμάτων και του Υφυπουργού Εσω¬ 
τερικών, Δημόσιας Διοίκησης και Αποκέντρωσης, απο¬ 
φασίζουμε: 

Άρθρο 1 

Στο Π.Δ. 63/1999 (Α' 71) "Οργανισμός Διοικητικών Υ¬ 
πηρεσιών Πανεπιστημίου Πατρών" επιφέρονται μετα¬ 
βολές, ως ακολούθως: 

Ι.Στο άρθρο 19παρ. 2 προστίθεται περίπτωση: 

στ. Π.Ε. λοιπών ειδικοτήτων. 

2. α. Το άρθρο 20 παρ. 1 τροποποιείται ως εξής: 

Κλάδος Π.Ε. Διοικητικός - Οικονομικός: Είκοσι εννέα 

(29) θέσεις από τις οποίες έξι (6) προσωρινές. 

β. Μετά την περίπτωση "Κλάδος Π.Ε. Ιατρών Ειδικοτή¬ 
των" προστίθεται περίπτωση: 

Κλάδος Π.Ε. λοιπών ειδικοτήτων, δύο (2) θέσεις. 

3. Προσόντα διορισμού στον εισαγωγικό βαθμό του 
κλάδου Π. Ε. λοιπών ειδικοτήτων ορίζεται πτυχίο ελλη¬ 
νικού Α. Ε. I. των Τμημάτων Φιλολογίας ή Ιστορίας και Αρ¬ 
χαιολογίας ή Μαθηματικών ή Παιδαγωγικών Τμημάτων 
ή Βιολογίας ή Γεωλογίας ή ισότιμο πτυχίο της αλλοδα¬ 
πής. 

Άρθρο 2 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Ρίο, 10 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΛΕΩΝΙΔΑΣ ΤΖΑΝΗΣ ΠΕΤΡΟΣ Δ. ΕΥΘΥΜΙΟΥ 

(4) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΟ. 210 
Χορήγηση οικονομικής ενισχύσεως σε ορισμένες κατη¬ 
γορίες ναυτικών λόγω εορτών Πάσχα 2000. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 (παρ. 1, εδ. ιγ) και 5 του Ν. 6002/1934 
"Περί προστασίας των ανέργων εργατών θαλάσσης και 
των οικογενειών αυτών" (Α 37) όπως συμπληρώθηκαν 
και αντικαταστάθηκαν αντίστοιχα με το άρθρο 1 του ΑΝ 
113/1936 " Περί συμπληρώσεως του Ν. 6002 κ.λ.π" (Α 
398) και το άρθρο 5 του Ν. 318/1976 "Περί συστάσεως 
οργανικών θέσεων του επιστημονικού και βοηθητικού 
Υγειονομικού προσωπικού του Οίκου Ναύτου" (Α 111). 

β. Του άρθρου 29 Ατού Ν. 1558/1985 (Α 137) το οποίο 


προσετέθη με το άρθρο 27 του Ν. 2081/1992 (Α 154) ό¬ 
πως αντικαταστάθηκε από το άρθρο 1 παρ. 2 α του Ν. 
2469/1997 (Α 38). 

γ. Του άρθρου 22 του Ν. 2362/95 "Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις" (Α 247). 

2. Την αριθμ. 1039386/441/Α0006/21-4-2000 Κοινή Α¬ 
πόφαση του Πρωθυπουργού και του Υπουργού Οικονο¬ 
μικών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (ΦΕΚ571Β/2000). 

3. Την αριθμ.4552/10/22.3.2000 πρόταση του Διοικη¬ 
τικού Συμβουλίου του Οίκου Ναύτου. 

4. Την 346/30.3.2000 γνωμοδότηση του Συμβουλίου 
Εμπορικού Ναυτικού. 

5. Το γεγονός ότι το παρόν Διάταγμα θα προκαλέσει 
δαπάνη δραχμών εκατόν σαράντα εκατομμυρίων δέκα 
χιλιάδων (140.010.000) η οποία θα καλυφθεί εξ ολοκλή¬ 
ρου από τις εγγεγραμμένες στον ΚΑΕ 0652 του προϋ¬ 
πολογισμού εξόδων του Οίκου Ναύτου, οικονομικής 
χρήσεως 2000 πιστώσεις. 

6. Την αριθμ. 232/12.6.2000 γνωμοδότηση του Συμ¬ 
βουλίου της Επικράτειας με πρόταση του Υπουργού Ε¬ 
μπορικής Ναυτιλίας και Υφυπουργού Οικονομικών, α¬ 
ποφασίζουμε: 

Άρθρο 1 

Με την ευκαιρία των εορτών του Πάσχα 2000 παρέχε¬ 
ται έκτακτη οικονομική ενίσχυση, υπό μορφή βοηθήμα¬ 
τος, στις κατάτις διατάξεις του παρόντος κατηγορίες α¬ 
νέργων ναυτικών από το Κεφάλαιο Ανεργίας και Ασθέ¬ 
νειας Ναυτικών (Ν.6002/1934ΦΕΚΑ37). 

Το ύψος αυτής καθορίζεται εις: 

α) Δραχμές τριάντα χιλιάδες (30.000) για τους άγα¬ 
μους και τις άγαμες. 

β) Δραχμές σαράντα πέντε χιλιάδες (45.000) για τους 
έγγαμους ή έγγαμες ή έχοντες οικογενειακά βάρη από 
παιδιά. 

Άρθρο 2 

1. Την οικονομική ενίσχυση του άρθρου 1 του παρό¬ 
ντος δικαιούνται να λάβουν οι ναυτικοί που πληρούν τις 
εξής προϋποθέσεις: 

α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δέκα οκτώ (18) μή¬ 
νες τουλάχιστον μέσα στην τελευταία, πριν απάτην 30η 
Απριλίου 2000, τριετία, ή είκοσι τέσσερις (24) μήνες συ¬ 
νολική θαλάσσια υπηρεσία κατά την τελευταία, πριν α¬ 
πό την 30η πριλίου 2000, τετραετία. 

β) Έχει μεσολαβήσει, από την τελευταία απόλυσή 
τους και μέχρι την 30η Απριλίου 2000, χρονικό διάστη¬ 
μα όχι μικρότερο από τριάντα (30) ημέρες και όχι μεγα¬ 
λύτερο από δώδεκα (12) μήνες. 

γ) Είναι εγγεγραμμένοι στους καταλόγους ανέργων 
του Γ ραφείου Ευρέσεως Ναυτικής Εργασίας (ΓΕΝΕ) α¬ 
πό την 21η Απριλίου 2000 και ενωρίτερα και έχουν κάρ¬ 
τα ανεργίας. 

δ) Δεν παίρνουν σύνταξη ή δώρο από την πλοιοκτή- 
τρια εταιρεία ή βοήθημα οποιοσδήποτε άλλης μορφής, 

κατά το χρόνο της καταβολής, πλην των περιπτώσεων 
των επιδομάτων ασθένειας και ανεργίας του άρθρου 19 
παρ. 2 του Π.Δ. 894/81 (Α 226) και του Π.Δ. 228/98 
(ΑΊ 76) και δεν προστατεύονται από το Ίδρυμα Κοινωνι¬ 
κών Ασφαλίσεων (IΚΑ) ή άλλο Δημόσιο Ασφαλιστικό φο¬ 
ρέα. 

ε) Δεν έχουν επιδοθεί σε άλλη βιοποριστική απασχό¬ 
ληση μετά την αναγραφομένη στο ναυτικό τους φυλλά¬ 
διο τελευταία απόλυση ή την αναγραφομένη στο διαβα¬ 
τήριό τους ημερομηνία εισόδου στη χώρα. 

Η συνδρομή των προϋποθέσεων των εδαφίων (α), (β) 
και (γ) ελέγχεται με το ναυτικό φυλλάδιο, και το διαβα¬ 
τήριο του δικαιούχου. 

Επικυρωμένα από τον Οίκο Ναύτου φωτοαντίγραφα 
δικαιολογητικών φυλάσσονται στο φάκελο του δικαιού¬ 
χου ναυτικού. 

2. Την οικονομική ενίσχυση του άρθρου 1 του παρό¬ 
ντος δικαιούνται να λάβουν επίσης οι κατωτέρω κατη¬ 
γορίες ανέργων ναυτικών: 

α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφ’ όσον έχουν πάνω από 
οκτώ (8) χρόνια θαλάσσια υπηρεσία. 

β) Ναυτικοί άνεργοι εγγεγραμμένοι στο ΓΕΝΕ που α¬ 
πολύθηκαν από τις τάξεις των Ενόπλων Δυνάμεων μετά 
την 30η Οκτωβρίου 1999 και μέχρι την 30η Απριλίου 
2000, εφ’ όσον έχουν τουλάχιστον δύο (2) χρόνια συνο¬ 
λική θαλάσσια υπηρεσία. 

γ) Ναυτικοί άνεργοι εγγεγραμμένοι στο ΓΕΝΕ, που ε¬ 
πιδοτήθηκαν κατά τις διατάξειςτου Π.Δ. 228/98 (Α' 176) 
για ένα εξάμηνο τουλάχιστον μετά την 1η Μάίου 1999 
και δεν ναυτολογήθηκαν από τότε περισσότερο από έ¬ 
να (1) μήνα. 

δ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

ε) Ναυτικοί που φοιτούν στο Κέντρο Επιμόρφωσης 
Στελεχών Εμπορικού Ναυτικού (ΚΕΣΕΝ) και στη Σχολή 
Θαλαμηπόλων. 

στ) Ναυτικοί που φοιτούν στα Ειδικά Τμήματα υποψη¬ 
φίων Πλοιάρχων και Μηχανικών Γ τάξεως Εμπορικού 
Ναυτικού. 

Άρθρο 3 

1. Για τον υπολογισμό της αναφερόμενης στο άρθρο 
2 του παρόντος συνολικής θαλάσσιας υπηρεσίας υπο¬ 
λογίζεται η κτηθείσα υπηρεσία: 

I) Σε πλοία με Ελληνική Σημαία. 

II) Σε πλοία με ξένη Σημαία συμβεβλημένα με το Ναυ¬ 
τικό Απομαχικό Ταμείο (ΝΑΤ). 

III) Σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφ’ όσον έχει εξαγο- 
ρασθεί νόμιμη υπηρεσία για το ΝΑΤ. 

2. Το χρονικό διάστημα κατά το οποίο ο ναυτικός νο¬ 
σηλεύτηκε σε Κλινική ή Νοσοκομείο, με δαπάνεςτου Οί¬ 
κου Ναύτου ή του πλοιοκτήτη υπολογίζεται ως θαλάσ¬ 
σια υπηρεσία για τον σκοπό του παρόντος Προεδρικού 
Διατάγματος. 

3. Δεν προσμετράται ως χρόνος θαλάσσιας Υπηρε¬ 


σίας, η Υπηρεσία που διανύθηκε σε παροπλισμένα 
πλοία που δεν τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας και 
της ανεργίας ο μήνας υπολογίζεται σε τριάντα (30) ημέ¬ 
ρες, όπως ορίζει η περίπτωση 18 του άρθρου 1 του Π.Δ. 
894/81, τελευταία δε απόλυση λογίζεται η ημερομηνία 
μέχρι την οποία ο ναυτικός δικαιούται να λάβει αποζη¬ 
μίωση ή μισθό κατά τα άρθρα 62, 66 και 75 του Κώδικα 
Ιδιωτικού Ναυτικού Δικαίου (ΚΙΝΔ). 

Άρθρο 4 

Για τον χαρακτηρισμό σαν χρόνιου, του νοσήματος 
των ναυτικών του εδαφίου (α) της παραγράφου 2 του 
άρθρου 2 του παρόντος αρμόδιοι είναι: 

α) Η Κεντρική Υπηρεσία του Οίκου Ναύτου Πειραιά, 
για τις περιοχές αρμοδιότητος Οίκου Ναύτου ΑΘΗΝΩΝ 
- ΠΕΙΡΑΙΩΣ και τέως Διοικήσεως Πρωτευούσης. 

β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

γ) Οι ιατροί του πλησιέστερου στο δικαιούχο Δημοσί¬ 
ου Νοσοκομείου, για τις υπόλοιπες περιοχές. 

Άρθρο 5 

Η οικονομική ενίσχυση του άρθρου 1 θα καταβληθεί 
προσωπικά στους δικαιούχους, εντός ανατρεπτικής 
προθεσμίας 15 εργασίμων ημερών αρχομένης από την 
επομένη της δημοσιεύσεως του παρόντος, με την προ¬ 
σέλευσή τους στον Οίκο Ναύτου Πειραιά ή στα κατά τό¬ 
πους Κεντρικά Λιμεναρχεία, Λιμεναρχεία, Υπολιμεναρ- 
χεία και λοιπές Λιμενικές Αρχές στις οποίες εδρεύουν 
Παραρτήματα Οίκου Ναύτου. 

Νόμιμες εξουσιοδοτήσεις γίνονται δεκτές μόνο με έ¬ 
γκριση του Προϊσταμένου της Αρχής, η οποία καταβάλ¬ 
λει την έκτακτη οικονομική ενίσχυση και μόνον εφ’ όσον 
δικαιολογείται η αδυναμία του δικαιούχου να προσέλθει 
ο ίδιος λόγω ασθένειας. 

Άρθρο 6 

Κατά την καταβολή της οικονομικής ενίσχυσης πλην 
της περίπτωσης των χανσενικών ναυτικών του εδαφίου 
δ της παρ. 2 του άρθρου 2 του παρόντος, καταχωρείται 
από την Αρχή που πληρώνει ειδική πράξη στο φυλλάδιο 
του ναυτικού, και ο δικαιούχος υπογράφει σχετική από¬ 
δειξη. 

Αν ο δικαιούχος δεν γνωρίζει να υπογράφει, η πληρω¬ 
μή γίνεται μπροστά σε δύο μάρτυρες, που υπογράφουν 
την απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε την 
δημοσίευση και εκτέλεση του παρόντος Διατάγματος. 

Ρίο, 10 Αυγούστου 2000 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 

ΑΝ ΑΚΟΙΝΩΣ ΕΙΣ 

Αοιθ. Φ.0544/17/ΑΣ 554/Μ.4349 (5) 

Ανακοίνωση για τη θέση σε ισχύ της "Συμφωνίας μετα¬ 
ξύ της Ελληνικής Δημοκρατίας και της Δημοκρατίας 
της Σλοβενίας για τη διεθνή οδική μεταφορά επιβα¬ 
τών και εμπορευμάτων". Λουμπλιάνα, 27.5.1998. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφω¬ 
νία μεταξύ της Ελληνικής Δημοκρατίας και της Δημο¬ 


κρατίας της Σλοβενίας για τη διεθνή οδική μεταφορά ε¬ 
πιβατών και εμπορευμάτων που υπογράφηκε στη Λου- 
μπλιάνα στις 27 Μάίου 1998 και κυρώθηκε με τον υπ’ α- 
ριθ. 2695/1999 Νόμο που δημοσιεύθηκε στο υπ’ αριθ. 
56 Φύλλο της Εφημερίδος της Κυβερνήσεως τεύχος Α' 
της 23 Μαρτίου 1999, τέθηκε σε ισχύ σύμφωνα με τη 
διάταξη του άρθρου 18 αυτής, την 27 Ιουνίου 2000. 

Αθήνα, 27 Ιουλίου 2000 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 

■ 



Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ- 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































